ພວກຕໍ່ຕ້ານລັດຖະບານລີເບຍ ເຂົ້າຢຶດເມືອງ Ajdabiya
ພວກຕໍ່ຕ້ານລັດຖະບານ ເຂົ້າຢຶດເອົາ ເມືອງຍຸດທະສາດນໍ້າມັນ Ajdabiya ໃນພາກຕາເວັນອອກລີເບຍ
ພວກຕໍ່ຕ້ານລັດຖະບານໃນລີເບຍ ຊຶ່ງໄດ້ຮັບການສະໜັບ ສະໜຸນຈາກການໂຈມຕີທາງອາກາດຂອງປະເທດຕາເວັນ ຕົກໃນວັນເສົາມື້ນີ້ ໄດ້ເຂົ້າຢຶດເອົາເມືອງ Ajdabiya ຫົວ ເມືອງຍຸດທະສາດນໍ້າມັນ ໃນພາກຕາເວັນອອກ ຂອງປະ ເທດຈາກກຳລັງຂອງຜູ້ນຳລີເບຍທ່ານ Moammar Ga- dhafi ເມືອງ Ajdabiya ຕັ້ງຫ່າງຈາກເມືອງ Bengha- zi ຊຶ່ງເປັນທີ່ໝັ້ນຂອງພວກຕໍ່ຕ້ານລັດຖະບານໄປທາງທິດ ໃຕ້ປະມານ 160 ຫຼັກກິໂລແມັດ ພວກເຈົ້າໜ້າທີ່ລີເບຍພວມດຳເນີນຄວາມພະຍາຍາມທາງ ດ້ານການທູດເພື່ອຊອກຫາຊ່ອງທາງແກ້ໄຂວິກິດການຂອງປະເທດຂະນະທີ່ກຳລັງປະສົມ ຂອງນາໆຊາດທຳການໂຈມຕີເປົ້າໝາຍຕ່າງໆຂອງລັດຖະບານລີເບຍທີ່ຢູ່ໃກ້ໆທີ່ໝັ້ນຂອງ ພວກຕໍ່ຕ້ານລັດຖະບານ ຄະນະຜູ້ແທນຂອງລີເບຍກ່າວວ່າ ຕົນມີຄວາມໝາຍໝັ້ນຕັ້ງໃຈຕໍ່ການຢຸດຍິງແລະທວງໃຫ້ ຢຸດຕິການໂຈມຕີທາງອາກາດແລະການປິດລ້ອມທາງທະເລຕໍ່ລີເບຍ ການປະຊຸມ ທີ່ພົວພັນກັບຄະນະຜູ້ແທນລີເບຍ ຊຶ່ງໄດ້ມີຂຶ້ນລຸນຫຼັງກອງປະຊຸມມະຫາອຳ ນາດໂລກຢູ່ນະຄອນຫຼວງ Adis Ababa ຂອງເອທິໂອເປຍໄດ້ຮຽກຮ້ອງໃຫ້ມີການຈັດຕັ້ງ ໄລຍະຂ້າມຜ່ານໄປສູ່ປະຊາທິປະໄຕກ່ອນໜ້າການເລືອກຕັ້ງຢູ່ໃນລີເບຍ ຄະນະຜູ້ແທນລີເບຍ ໄດ້ເດີນທາງໄປຮ່ວມກອງປະຊຸມດັ່ງກ່າວ ແຕ່ໄດ້ຖືກຫ້າມບໍ່ໃຫ້ເຂົ້າ ຮ່ວມ ເວລາພວກຕໍ່ຕ້ານລັດຖະບານລີເບຍ ບໍ່ສາມາດໄປ ຮ່ວມກອງປະຊຸມທີ່ວ່ານີ້ ນອກນັ້ນແລ້ວໃນມື້ວານນີ້ອົງການເນໂຕ້ກ່າວວ່າ ພົນໂທ Charles Bouchard ຂອງກາ ນາດາຈະເປັນຜູ້ນຳພາການປະຕິບັດງານທາງທະຫານ ຂອງກຸ່ມພັນທະມິດເນໂຕ້ໃນລີເບຍ ອົງການເນໂຕ້ ໄດ້ຕົກລົງໃນມື້ວັນພະຫັດຜ່ານມານີ້ວ່າ ຈະເຂົ້າກຳການບັງຄັບບັນຊາ ເພື່ອ ຈັດຕັ້ງປະເທດບັດເຂດຫ້າມບິນເໜືອນ່ານຟ້າລີເບຍ